**Materská škola Nový diel č. 50, 94701 Hurbanovo**

**"SLNIEČKO, POTEŠ NAŠE SRDIEČKO"**

**školský vzdelávací program**

**zriaďovateľ: Mesto Hurbanovo**

**riaditeľka MŠ: Mgr. Gabriela Kádeková ...................**

**Program bol prerokovaný na pedagogickej rade: ...................**

**V Rade školy pri MŠ Nový diel č.50, Hurbanovo: ...................**

 **OBSAH**

1. **Charakteristika školy.............................................................................................................3**
	1. Zameranie školy...............................................................................................................3-4
	2. Charakteristika vzdelávacieho programu........................................................................ 4-5
	3. Vymedzenie cieľov školy a výchovy a vzdelávania........................................................5-6
	4. Stupeň vzdelania a profil absolventa školského vzdelávacieho programu......................6-7
2. **Vzdelávací obsah školského vzdelávacieho programu (učebné osnovy)............................8**
3. **Podmienky výchovy a vzdelávania.......................................................................................8**
	1. Dĺžka dochádzky a formy výchovy a vzdelávania.........................................................9-10
	2. Vyučovací jazyk.............................................................................................................10
	3. Spôsob, podmienky ukončenia výchovy a vzdelávania a vydávanie dokladu o získanom

 vzdelaní.........................................................................................................................10

* 1. Personálne zabezpečenie..............................................................................................10
	2. Materiálno – technické zabezpečenie...........................................................................10-11
	3. Podmienky na zabezpečenie bezpečnosti

 a ochrany zdravia pri výchove a vzdelávaní.................................................................11

1. **Evalvácia..........................................................................................................................11-15**
	1. Kontinuálne vzdelávanie pedagogických zamestnancov a odborných

 zamestnancov..............................................................................................................11

1. **Prílohy**
	1. Ročný plán práce školy
	2. Plán kontinuálneho vzdelávania
	3. Plán vnútornej kontroly
	4. Interný projekt podpory zdravia a prevencie obezity: Zdravo – hravo
	5. Interný projekt ochrany a podpory zachovávania tradícií: Z babičkinej truhlice
	6. Interný projekt rozvoja rannej gramotnosti: S knižkami som kamarát
	7. Interný projekt na ochranu vlastného zdravia a bezpečnosti

1. **Charakteristika školy**
	1. ***Zameranie školy***

Materská škola, svojim programom a rôznymi projektmi založenými na humanistických a demokratických princípoch vzdelávania a s využitím osobnostného modelu vo výchove a vzdelávaní, má v predškolskom vzdelávaní kľúčovú úlohu, lebo pomáha deťom (najmä deťom s nerovnomernosťami vývoja, pochádzajúcich z dysfunkčných rodín alebo etnických skupín).

Úroveň národného spoločenstva podstatnou mierou závisí od vzdelania každého jedinca. Materská škola je prvým dôležitým krokom na tejto ceste. Je zrejmé, že charakter učenia v materskej škole je odlišný od všetkých nasledujúcich stupňov napr. veľkým dôrazom na situačné učenie, na rozvoj možností a vlastného potenciálu detí. Deje sa tak pri činnosti, ktorá je pre deti najprirodzenejšia – pri hre. Pri tejto činnosti sa deti rozvíjajú a učia najlepšie a najefektívnejšie – najmä ak ju prežívajú a venujú sa jej celým srdcom.

Podľa zástancov konštruktivizmu k učeniu dochádza vtedy, keď sa deti snažia dodať svetu ktorý ich obklopuje zmysel. Učenie sa stáva interaktívnym procesom medzi deťmi a dospelými, deťmi a prostredím. Aj keď deti samé konštruujú svoje vlastné videnie, porozumenie a učenie, dospelému pripadá dôležitá úloha uľahčovať, podporovať a sprostredkovať. K tomuto názoru sa hlásime aj my.

Výchovu a vzdelávanie chápeme ako celistvý proces, ktorý zasahuje celú osobnosť dieťaťa. Dôraz kladieme na zážitkové a integrované učenie, na kooperatívne činnosti, na učenie sa zo života a pre život. Na učenie využívame malé skupiny.

Učiteľky v procese výchovy a vzdelávania poskytujú podpornú atmosféru založenú na porozumení a bezpodmienečnom prijatí dieťaťa, uznaní a empatickom počúvaní. Dôraz kladieme na úctu k dieťaťu, rešpekt a dôveru, orientujeme sa na jeho vnútornú aktivitu, tvorivé sily, vlastné zážitky a skúsenosti. V prvom rade zabezpečujeme dieťaťu pocit spokojnosti a bezpečia a až potom je ono schopné zdravo sa rozvíjať a efektívne učiť sa. Pedagóg je dieťaťu partnerom, pomocníkom a sprievodcom na jeho ceste k poznaniu a rešpektuje, že každé dieťa má právo byť iné.

Pedagogický tím poskytuje nástroje – pomôcky, podporu, vedenie a záujem aby sa dieťa dostalo do čo najproduktívnejšieho prostredia s ohľadom na fázy vývoja dieťaťa, aby dieťa mohlo dobre rozvíjať svoje schopnosti – mohlo sa efektívne učiť bez toho, aby bolo stresované. Pedagogický tím tiež všetkými zmyslami vníma a sleduje rozdiely v schopnostiach a v zvláštnych záujmoch, ktoré prejavujú deti rovnakého veku. Posilňuje jedinečné schopnosti a záujmy jednotlivých detí a pritom uznáva dôležitosť učebného procesu prebiehajúceho navzájom medzi seberovnými v malej skupinke. Plánovanú činnosť začína vždy zisťovaním aké majú deti o téme poznatky. Tieto zistené poznatky si vzájomne vymieňajú a potom na konfrontáciách ďalej stavajú. Podstatou je hľadanie zmyslu vecí. To so sebou prináša schopnosť sebapoznania a sebahodnotenia. Dieťa je schopné zaznamenať a pomenovať svoj vlastný vývoj.

Učiteľky zabezpečujú fázy konštruktívneho učenia:

* Navodzujú témy a pomáhajú zhrnúť všetky dovtedy získané poznatky detí o téme
* Prehlbujú chápanie poznatkov detí na základe činností
* Pomáhajú znovu si uvedomiť poznatky o téme, na ktoré môžu ďalej stavať.

A sú garantom metódy:

* Zostavujú plán
* Premyslia jeho základné fázy
* Pripravujú si techniky vedenia detí.

Do Materskej školy je možné prijať aj dieťa so zdravotným znevýhodnením (postihom),

podľa rozsahu jeho znevýhodnenia (postihu) v prípade, keď vieme podmienky v triede prispôsobiť potrebám dieťaťa a bez obmedzenia ostatných detí. Všetky tieto prípady (žiadosti) sa posudzujú individuálne.

Materská škola prevádzkuje vo dvoch budovách.

Budova na ulici ***Nový diel č.50*** je prízemná, pôvodne postavená ako Detské jasle s tromi pavilónmi. V prvom pavilóne bola hospodárska časť prevádzky s riaditeľňou, kuchyňou, skladmi, kotolňou a dva pavilóny patrili deťom. Neskôr sa pristaval ešte jeden pavilón pre staršie deti – škôlkárov. V súčasnosti je v budove zriadená Materská škola, hospodárska časť sa používa na pôvodné účely a v troch pavilónoch sú vytvorené podľa potreby tri homogénne alebo heterogénne triedy. Každá trieda má vo svojom pavilóne šatňu, umyváreň, záchody, herne kde na vyhradenom mieste prebieha aj stravovanie detí, a oddelené spálne. Vo všetkých pavilónoch je vytvorená aj výdajňa stravy. Ku každému pavilónu patrí aj dvor. Celý dvor je pokrytý trávou a vybavený rekreačnými zariadeniami, poskytuje priestor k voľným detským hrám i organizovaným kruhovým, pohybovým hrám a športovým popoludniam. Je tu dostatok voľnej plochy na pohyb a aktivity detí, 4 pieskoviská a množstvo ihličnatých, listnatých a ovocných stromov a kríkov, udržiavaného prírodného prostredia, ktoré ponúka deťom možnosti k bádaniu, pozorovaniu a skúmaniu. Okolie Materskej školy je tiché, tvoria ho rodinné vilky so záhradami a nezastavaná trávnatá plocha s rastlinstvom i polia. Neďaleko je sídlisko Vinohrady, pivovar Heineken Slovensko a.s., chránený park s CVČ v Hurbanove a penzión pre seniorov. Vyplývajúc z polohy budovy Materskej školy je zrejmé, že realizácia Školského vzdelávacieho programu v oblasti environmentálnej výchovy je výraznejšia ako v alokovanom pracovisku na ulici Árpáda Fesztyho.

Budova elokovaného pracoviska na ulici ***Árpáda Fesztyho č.14*** je prízemná, na frekventovanej ulici neďaleko centra mesta, pôvodne postavená ako materská škola s hospodárskou časťou uprostred budovy a dvomi triedami v dvoch pavilónoch, ktoré sú spojené zastrešenou spojovacou chodbou.V súčasnosti v pavilónoch pre deti fungujú štyri triedy. Predný aj zadný pavilón bol drevenou stenou rozdelený na dve menšie triedy. V týchto dvoch triedach z priestorových a bezpečnostných dôvodov je počet detí stanovený podľa Vyhlášky MZ SR č.527/2007 o podrobnostiach a požiadavkách na zariadenie pre deti a mládež. Tieto dve triedy sa delia o priestory v umyvárni a záchodoch, tiež denne sa v nich rozkladajú a odkladajú ležadlá pre deti k odpoludňajšiemu oddychu. V každej triede je určené miesto na stravovanie detí, kde sa podáva desiata a olovrant. Strava sa vydáva aj vo výdajni stravy, na tento účel je využitá miestnosť pri kuchyni. Triedy sú vytvorené podľa potreby a vekového zloženia detí homogénne alebo heterogénne. V hospodárskej časti je kuchyňa, kancelária vedúcej ZŠS, garáž, kotolňa, dielňa a sklady. Okolo budovy je rozľahlý trávnatý dvor s rekreačnými zariadeniami a spevnenou plochou, s kvetmi , s ihličnatými a listnatými stromami. Dvor zabezpečuje deťom dostatok možností k pohybovému vyžitiu aj k zábavným hrám. Neďaleko budovy sa nachádza ZŠ slovenská, ZUŠ v Hurbanove, SOS Krízové Centrum Hurbanovo, Kultúrne a osvetové stredisko Miklósa Konkolya Thegeho, Poliklinika Hurbanovo, Slovenská Pošta, Sporiteľňa, nákupné stredisko Jednota Coop a obchody. Všetky danosti polohy budovy vplývajú na realizáciu Školského vzdelávacieho programu spoločensko-kulturálnym smerom.

 Materská škola spolupracuje okrem inštitúcií, ktoré sa nachádzajú v jej blízkosti aj so Spoločným školským úradom v Hurbanove, Mestskou knižnicou, Mestskou TV Carisma, Slovenským zväzom záhradkárov v Bohatej a Úniou žien v Bohatej.

 Využívame možnosti zúčastniť sa projektov Ministerstva školstva ako Otvorená škola, Európsky deň rodiny a školy, Rozvoj olympizmu na Slovensku či Národný projekt vzdelávania pedagógov. Za účelom kultúrneho vyžitia pozývame do Materskej školy rôznych umelcov, ktorý prezentujú svoje umenie divadelným, bábkovým, hudobným, kúzelníckym alebo akrobatickým vystúpením.

 ***1.2. Charakteristika vzdelávacieho programu***

Školský vzdelávací program Materskej školy Slniečko, Nový diel v Hurbanove

**„Slniečko – poteš naše srdiečko“** vychádza zo Štátneho vzdelávacieho programu ISCED 0 a koncepcie programu Podpora zdraví v MŠ.

 Naším snažením je poskytnúť deťom množstvo podnetov nielen v triedach ale aj mimo areálu Materskej školy. Školský vzdelávací program je rozpracovaný na jednotlivé mesiace a plní sa oboch budovách Materskej školy. Keďže budovy Materskej školy sú v odlišnom prostredí (jedna vo výrazne mestskom, bohatšom na kultúrne podnety a druhá vo výrazne prírodnom, bohatšom na environmentálne podnety), v tomto smere sa plnenie programu mierne rozchádza. Je ale vypracovaný tak, aby ho bolo možné plniť v oboch budovách a má spoločné rysy :

* Dôraz na individuálny prístup ku každému dieťaťu
* Vedenie detí k samostatnému rozhodovaniu – k voľbe a zodpovednosti
* Rozvíjanie schopností, vedomostí a kompetencií prostredníctvom plánovanej činnosti, centier aktivít a pozorovania
* Zapájanie rodín a verejnosti.

Pomáhame deťom vytvárať vlastné poznatky o:

* Fyzikálnom svete – prostredníctvom činností ako merania, váženia, stavby z kociek, práca s drevom, hranie s pieskom a vodou, používanie rôznych materiálov...
* Sociálnych a kultúrnych informáciách – prostredníctvom hier, varenia, čítania príbehov, dramatických hier, účasťou na spoločensko-kultúrnych akciách mesta a rozhovore o nich
* Logike a matematike – merania, porovnávania, počítania, objavovania rovnakosti, logického spájania a skladania do sledu, triedenia , hodnotenia
* Vzťahu medzi písaným a hovoreným slovom – prostredníctvom častého kontaktu s knihami, písmenami, predčítaním, zapisovaním hovoreného učiteľkou, vlastným „písaním“ a „čítaním“, častým kreslením obrázkov, počúvaním rozprávok, príbehov, vyjadrovaním vlastných myšlienok a zážitkov.

Podporujeme u detí:

* Fyzický vývoj – prostredníctvom chôdze, behu, skokov, poskokov, hodov, lezenia a základných gymnastických prvkov, loptovými hrami, zvládnutím prekážkových dráh, turistikou, sezónnymi činnosťami v záhradke a areály školy
* Sociálne-emocionálny rozvoj – prostredníctvom riešenia sporov a rozdielov, vyjadrovaním pocitov, kontrolou impulzov, vzájomnou úctou a starostlivosťou detí navzájom i vo vzťahu k dospelým , spolupatričnosťou, starostlivosťou o hračky a materiály s ostatnými
* Rozvoj inteligencie – vedieme deti k samostatnému mysleniu, k tvorivosti, k skúmaniu vecí až do hĺbky, k chápaniu diania na základe vlastného experimentovania, pozorovania a objavovania
* Rozvíjame jazyk i matematicko-logické predstavy detí.

Program poskytuje deťom:

* Dostatok času na skúmanie prostredia
* Príležitosť učiť sa viacerými spôsobmi ( varením , kreslením, maľovaním, modelovaním, spevom a tancom, diskusiami, stavaním, dramatickými hrami, činnosťami vonku, prezeraním kníh a časopisov, prácou s drevom, papierom, písmenami, pieskom a vodou, pozorovaním, pokusmi a objavmi
* Príležitosť učiť sa spôsobom, ktorý vyhovuje individuálnemu štýlu každého dieťaťa, či ide o rýchlosť, dĺžku učenia, aktivitu a pasivitu pri učení, možnosť učiť sa pri činnostiach, hrou, počúvaním, pozorovaním, napodobňovaním, vlastným pokusom a a omylom, metódou prirodzených následkov – poskytuje pokojné a bezpečné miesto, kde môžu skúmať svoje pocity, dopúšťať sa chýb, napravovať ich a riešiť konflikty.
* Príležitosť vyberať si, ktorých činností sa chcú zúčastniť
* Miesto, kde môžu verejne vystaviť svoju prácu
* Ocenenie a pozitívne hodnotenie osobnej aktivity dieťaťa

Pre deti so zdravotným znevýhodnením (postihom) sa vypracúva individuálny vzdelávací plán v spolupráci so špeciálnym pedagógom podľa potreby.

 ***1.3. Vymedzenie cieľov školy a výchovy a vzdelávania***

 Cieľom pedagogického procesu je dosiahnutie vysokého stupňa samostatnosti detí, individuálneho získavania kompetencií, ktoré budú schopné uplatňovať v ďalšom živote a vzdelávaní. Z cieľov formulovaných v školskom zákone ako:

* rozvíjanie dieťaťa a jeho schopnosti učiť sa
* osvojenie si základných hodnôt, na ktorých je založená naša spoločnosť
* získavanie osobnej samostatnosti a schopnosti prejavovať sa ako samostatná osobnosť pôsobiaca na svoje okolie

vychádza aj úloha predprimárneho vzdelávania rozvíjať základné schopnosti, ktoré sú konkretizované do nasledujúcich bodov:

* podnecovanie a ovládanie vlastného tela a jeho schopností
* komunikácia s okolitým svetom rôznymi výrazovými prostriedkami
* pozorovanie a skúmanie rodinného, sociálneho i prírodného prostredia
* postupné získavanie samostatnosti pri bežných činnostiach

Pre osvojenie si týchto schopností sme stanovili nasledujúce všeobecné ciele:

1. Rozvíjať postupne samostatnosť dieťaťa v základných ľudských činnostiach s postupným zvládnutím celého tela
2. Vytvárať kladný obraz o sebe a budovať vlastnú identitu prostredníctvom poznania seba samého a hodnotenia osobných vlastností, možností i obmedzenia
3. Budovať priateľské vzťahy, vyjadrovať bez zábran vlastné pocity a rozvíjať postoje vedúce k vzájomnej spolupráci
4. Nadväzovať sociálne väzby s rovesníkmi i väzby v stále širšom okruhu, učiť sa vyjadrovať vlastné záujmy s ohľadom na záujmy druhých a prebrať na seba primeranú zodpovednosť
5. Zdokonaľovať slovný prejav adekvátne k rôznym situáciám, učiť sa chápať a umožniť ostatným aby ho pochopili
6. Poznávať a objavovať okolie v ktorom žije, zoznamovať sa s najdôležitejšími prvkami a javmi
7. Poznávať niektoré kultúrne a umelecké prejavy svojho prostredia a rozvíjať schopnosť zaujímať sa o kultúru svojej zemi, rovnako rešpektovať kultúrnu pluralitu
8. Pestovať zodpovednosť a podieľať sa na tvorbe podmienok pre telesnú, duševnú a spoločenskú pohodu po dobu pobytu dieťaťa v MŠ (podpora súčasného zdravia)
9. Pestovať kladný vzťah k zdravému životnému štýlu k návykom a odolnosti voči stresu a zdraviu škodlivým vplyvom
10. Podporiť vzťah dieťaťa k poznávaniu a učeniu sa hrou, pripraviť na celoživotné vzdelávanie

Všetky ciele sú konkretizované vo vzdelávacom obsahu Školského vzdelávacieho programu, následne v týždenných plánoch výchovno-vzdelávacej činnosti konkrétnej triedy, ktoré vypracúva tím učiteliek danej triedy a umožňuje rodičom oboznámiť sa s ním.

 ***1.4. Stupeň vzdelania a profil absolventa školského vzdelávacieho programu***

Predprimárne vzdelanie získa dieťa absolvovaním posledného ročníka vzdelávacieho programu odboru vzdelávania v materskej škole. Osvedčenie o absolvovaní predprimárneho vzdelávania si dieťa prevezme počas rozlúčkovej slávnosti.

Dieťa, ktoré absolvovalo Materskú školu komunikuje v štátnom jazyku, má osvojené základy vnímania a poznávania prírodných a spoločenských vied, rozvinutú pohybovú a fyzickú stránku, vytvorené zdravé životné návyky a postoje. Má získané základy kultúrnej, čitateľskej, matematickej a prírodovednej gramotnosti a je pripravený na vstup do primárneho vzdelávania v základnej škole a ne ďalší aktívny život. Má získané základy kompetencií , ktoré vyplývajú zo Školského vzdelávacieho programu ako sú:

* Vníma zmeny a vie ich prijať a aktívne sa s nimi vyrovnať.
* Vie kriticky myslieť, rozpoznať problémy a riešiť ich.
* Vie si vybrať a za svoju voľbu niesť zodpovednosť
* Je tvorivý a má predstavivosť
* Prejavuje záujem a zodpovednosť voči spoločenstvu, prostrediu v ktorom žijeme.

Získané má aj základy ďalších kľúčových kompetencií, ktoré program Materskej školy rozvíja a sú spracované na základe Odporúčania Európskeho parlamentu a Rady Európskej únie z 18. Decembra 2006 o kľúčových kompetenciách pre celoživotné vzdelávanie(2006/962/ES):

|  |  |
| --- | --- |
| 1. **Psychomotorické kompetencie**
 | *Dieťa v závere predškolského veku:*1. – používa v činnosti všetky zmysly,
2. – ovláda pohybový aparát a telesné funkcie,
3. – prejavuje túžbu a ochotu pohybovať sa,
4. – ovláda základné lokomočné pohyby,
5. – používa osvojené spôsoby pohybových činností v nových neznámych, problémových situáciách,
6. – využíva globálnu motoriku prekonávaním prírodných a umelých prekážok,
7. – prejavuje grafomotorickú gramotnosť,
8. – správa sa ohľaduplne k svojmu zdraviu a k zdraviu iných,
9. – prejavuje pozitívne postoje k zdravému životnému štýlu.
 |

|  |  |
| --- | --- |
| 1. **Osobnostné**

**(intrapersonálne)** **kompetencie** ***a)základy sebauvedomovania***  | *Dieťa v závere predškolského veku:*1. – uvedomuje si vlastnú identitu,
2. – prejavuje v správaní vzťah k sebe a k iným,
3. – vyjadruje svoje pocity a hodnotí svoj aktuálny citový stav,
4. – odhaduje svoje možnosti a spôsobilosti
5. – správa sa sebaisto v rôznych situáciách,
6. – uvedomuje si dôsledky svojho správania vzhľadom na iné osoby,
 |
| ***b) základy angažovanosti*** | 1. – presadzuje sa s ohľadom na seba a druhých,
2. – obhajuje seba a iných, chorých, osoby so zdravotným znevýhodnením, slabých a bezbranných,
3. – zaujíma sa o dianie v rodine, v materskej škole a v bezprostrednom okolí.
 |

|  |  |
| --- | --- |
| 1. **Sociálne (interpesonálne) kompetencie**
 | *Dieťa v závere predškolského veku:*1. – pozerá na svet aj očami druhých,
2. – sprava sa empaticky k svojmu okoliu,
3. – správa sa v skupine, kolektíve podľa spoločenských pravidiel a noriem,
4. – hrá sa a pracuje vo dvojici, v skupine, kolektíve
5. –plánuje, organizuje a hodnotí činnosť,
6. – zotrvá v hre a v inej činnosti a dokončí ju,
7. – preberá spoluzodpovednosť za seba i za činnosť skupiny,
8. – nadväzuje spoločensky prijateľným spôsobom kontakty s druhými a udržiava s nimi harmonické vzťahy,
9. – rieši konflikty s pomocou dospelých alebo samostatne,
10. – pomáha druhým s pomocou dospelého, aj samostatne,
11. – akceptuje a rešpektuje multikultúrne odlišnosti detí a dospelých,
12. – prejavuje ohľaduplnosť k svojmu prostrediu.
 |

|  |  |
| --- | --- |
| 1. **Komunikatívne kompetencie**
 | *Dieťa v závere predškolského veku:*1. – vedie monológ, nadväzuje a vedie dialóg a rozhovor s deťmi i dospelými,
2. – počúva aktívne a s porozumením myšlienky a informácie z rôznych médií,
3. – vyjadruje a komunikuje svoje myšlienky a názory,
4. – reprodukuje oznamy a texty,
5. – volí primeraný, kreatívny spôsob komunikácie vzhľadom na situáciu,
 |

|  |  |
| --- | --- |
|  | 1. – komunikuje osvojené poznatky,
2. – prejavuje predčitateľskú gramotnosť,
3. – chápe a rozlišuje, že ľudia sa dorozumievajú aj inými jazykmi.
 |

|  |  |
| --- | --- |
| 1. **Kognitívne kompetencie**
2. ***Základy riešenia problémov***
 | *Dieťa v závere predškolského veku:*1. – hľadá a objavuje súvislosti medzi jednotlivými informáciami, objavuje tie, ktoré sú nápomocné pri riešení problému,
2. – rieši samostatne alebo s pomocou učiteľa problémy v osobne a spoločenskej rovine,
3. – rieši jednoduché problémové úlohy,
4. – uplatňuje v hre a rôznych situáciách matematické myslenie,
 |
| 1. ***Základy kritického myslenia***
 | 1. – porovnáva podobnosti a rozdiely predmetov, javov, osôb...
2. – odôvodňuje svoje názory, prejavuje postoje, vyslovuje jednoduché úsudky,
3. Hodnotí spontánne a samostatne vo svojom okolí, čo sa mu páči/nepáči, čo je správne/nesprávne, čo je dobré/zlé, na veciach, osobách, názoroch,
 |
| 1. ***Základy tvorivého myslenia***
 | 1. – uplatňuje vlastné predstavy pri riešení problémov,
2. – nachádza neobvyklé odpovede alebo riešenia,
3. – objavuje a nachádza funkčnosť vecí, predstáv alebo myšlienok, uvedomuje si ich zmeny,
4. – objavuje algoritmus riešenia úloh pokusom a omylom alebo podľa zadávaných inštrukcií, odstraňuje prípadnú chybu.
 |

|  |  |
| --- | --- |
| 1. **Učebné kompetencie**
 | *Dieťa v závere predškolského veku:*1. – prejavuje zvedavosť a spontánny záujem o spoznávanie nového,
2. – využíva primerané pojmy, znaky a symboly,
3. – pozoruje, skúma, experimentuje,
4. – objavuje a hľadá súvislosti medzi vlastnými skúsenosťami a poznatkami,
5. – aplikuje v hre, rôznych aktivitách, situáciách získané poznatky a skúsenosti,
6. – kladie otázky a hľadá odpovede, aby porozumelo obklopujúcemu svetu vecí, javov, dejov a vzťahov,
7. – učí sa spontánne aj zámerne,
8. – vyvíja vôľové úsilie v hre a inej činnosti,
9. – prekonáva prekážky v učení,
10. – plánuje a organizuje si optimálne prostredie na činnosť,
11. – prejavuje aktivitu v individuálnom i skupinovom učení,
12. – hodnotí vlastný výkon, teší sa z vlastných výsledkov, uznáva aj výkon druhých,
13. – zvláda základy učenia sa na základe osobnej motivácie,
14. – naučí sa pracovať s hračkami, knihou, učebnými pomôckami,
15. Sústredí sa na primerane dlhý čas na hru a na zámernú riadenú výchovno-vzdelávaciu činnosť.
 |

|  |  |
| --- | --- |
| 1. **Informačné kompetencie**
 | *Dieťa v závere predškolského veku:*1. – prejavuje radosť zo samostatne získaných informácií,
2. – využíva rôzne zdroje získavania a zhromažďovania informácií aj mimo materskú školu .
 |

**Vymedzenie týchto kompetencií chápeme relatívne, nakoľko v predškolskom období ide o dosahovanie základov kompetencií dieťaťa.**

***2.* Učebné osnovy**

Učebné osnovy sú rozpracované do tematických celkov, ktoré majú trvanie jedného mesiaca. Tím učiteliek rozhoduje o dĺžke trvania a zaradenia jednotlivých tém a výbere kompetencií (ktoré budú u detí rozvíjať daným výkonovým štandardom) podľa vekového zloženia detí a individuálnych potrieb detí v jednotlivých triedach.

1. **Podmienky výchovy a vzdelania**

***3.1 Dĺžka dochádzky a formy výchovy a vzdelávania***

 Do Materskej školy sa prijímajú deti od 3-6 rokov. V prípade voľných miest, je možné prijať aj dieťa mladšie. Prednostne sa prijímajú deti, ktoré dovŕšili piaty rok veku a deti s odloženým začiatkom plnenia povinnej školskej dochádzky a deti s dodatočne odloženým začiatkom plnenia povinnej školskej dochádzky.

 Zápis k septembru ďalšieho školského roka prebieha počas troch dní v marci s účasťou rodičov s deťmi v budove na ulici Nový diel č.50. Presný termín a čas zápisu je zverejnený od 15.februára na bránach oboch budov Materskej školy a na verejných budovách mesta ( Mestský úrad, detský lekár, Základná škola, CVČ, obchody). Žiadosti o predprimárne vzdelávanie rodičia dostanú v oboch budovách Materskej školy. V prípade voľného miesta je možné dieťa prijať aj počas školského roka a to od februára v danom školskom roku. Vtedy svoje žiadosti rodičia s deťmi prinášajú mesiac pred želaným nástupom a odovzdávajú osobne riaditeľke MŠ.

 Predprimárne vzdelávanie sa uskutočňuje formou :

1. **celodenného 1 – 4 ročného predškolského vzdelávania v samostatných triedach,**
2. **s priamou účasťou zákonných zástupcov na výchove a vzdelávaní ( so súhlasom riaditeľa a vopred dohodnutých podmienkach),**
3. **poldenného zaškolenia v rozsahu 4 – 5 hodín denne v dopoludňajšom čase ( v prípade záujmu rodičov)**

 Triedy sú homogénne a heterogénne podľa aktuálneho stavu zapísaných detí.

Materská škola organizuje výlety, exkurzie. Zabezpečuje pravidelnú logopedickú starostlivosť najmä pre deti predškolského veku.  Spoluprácu s CPPPaP využíva pedagogický tím ku svojej práci s deťmi a ponúkame ju aj rodičom pri hľadaní správnych prístupov k deťom.

 V materskej škole sa v poobedňajších hodinách organizujú krúžky podľa aktuálnej ponuky v rámci spolupráce s organizáciami ( ZUŠ, CVČ)

Všetky tieto aktivity prebiehajú s informovaným súhlasom zákonného zástupcu dieťaťa a po dohovore so zriaďovateľom ( Mesto Hurbanovo).

Materská školy má vypracované štyri interné projekty:

* + na podporu zdravia a prevencie obezity detí (**ZDRAVO-HRAVO**)
	+ na podporu bezpečnosti a ochrany zdravia ( **PO STOPÁCH HASIČOV )**
	+ na podporu regionálneho cítenia a zachovávania tradícií ( **Z BABIČKINEJ TRUHLICE** )
	+ na rozvoj rannej gramotnosti ( **S KNIŽKAMI SOM KAMARÁT**)

 Obsahové a výkonové štandardy ako aj projekty sa plnia kontinuálne počas celého pobytu detí v Materskej škole a sú včlenené do denných činností , ktoré sú po pedagogicko–psychologickej stránke rovnocenné:

* **hry a hrové činnosti**
* **pohybové a relaxačné cvičenia**
* **edukačná aktivita**
* **pobyt vonku**
* **odpočinok**
* **činnosti zabezpečujúce životosprávu** (osobná hygiena, stravovanie, stolovanie)

 Všetky denné činnosti sú usporiadané do **denného poriadku**, ktorý vypracúvajú učiteľky v triedach podľa vekových a individuálnych potrieb detí a činnosti sa v ňom striedajú nasledovne:

* hry a hrové činnosti
* pohybové cvičenia
* desiata, hygiena
* Edukačná aktivita
* relaxačné cvičenia,
* pobyt vonku
* stolovanie, obed, hygiena
* odpočinok
* pohybové cvičenie
* olovrant, hygiena
* hry a hrové činnosti

 ***3.2 Vyučovací jazyk***

 Vyučovacím jazykom Materskej školy je štátny jazyk SR. Výchova a vzdelávanie sa poskytuje a prebieha počas celého dňa vo všetkých činnostiach v **slovenskom jazyku.**

***3.3 Spôsob, podmienky ukončenia výchovy a vzdelávania a vydávanie dokladu***

 ***o získanom vzdelaní.***

 Predprimárne vzdelávanie ukončuje dieťa v školskom roku v ktorom do 31. augusta dosiahne šiesty rok veku a dosiahne školskú spôsobilosť. Osvedčenie o absolvovaní predprimárneho vzdelávania dostáva dieťa v súlade s dikciou školského zákona a vyhláške o materských školách. Tento doklad si dieťa prevezme počas rozlúčkovej slávnosti.

 Predškolské vzdelávanie môže dieťa ukončiť aj vtedy, ak nedovŕši šiesty rok veku ale podľa vyjadrenia príslušného zariadenia výchovného poradenstva a prevencie a všeobecného lekára pre deti a dorast môže plniť povinnú školskú dochádzku (predčasné zaškolenia dieťaťa na žiadosť rodičov).

 ***3.4 Personálne zabezpečenie predprimárneho vzdelávania***

 Výchovno-vzdelávaciu činnosť v materskej škole zabezpečujú kvalifikované učiteľky

predprimárneho vzdelávania, ktoré svoje vzdelanie neustále doplňujú ďalším vzdelávaním a štúdiom. Sú odborne spôsobilé na výkon pedagogickej činnosti.

 ***3.5***  ***Materiálno–technické zabezpečenie*** ***predprimárneho vzdelávania***

 Prostredie tried Materskej školy podľa veku detí menia, prispôsobujú učiteľky. Triedy sú zariadené starším, ale udržiavaným , prefarbeným alebo tapetovaným nábytkom. Podľa finančných možností sa dopĺňa novšími kusmi, napr. detské kuchynky, policové zostavy na knihy, postieľky.

V budove na ulici Nový diel sú v herniach staré presklené steny nahradené murivom a oknami. V oboch budovách sú vymenené umývadlá, vodovodné batérie, splachovacie zariadenie na záchodoch, a čiastočne aj záchody. V Oboch budovách prebehla kompletná rekonštrukcia kotolní a rekonštrukciu je potrebné rozšíriť aj ďalej, na celé budovy.

 Vonkajší areál je čiastočne vybavený novým rekreačným zariadením podľa noriem, ale využívame aj kovové, pôvodné preliezky. Trávnatá plocha, stromový park, záhrada, dostatočné množstvo pieskovísk a priestoru zabezpečujú pre deti dostatok podnetov k pozorovaniu, bádaniu , hrovému a pohybovému vyžitiu. Na obnovenie čakajú aj spevnené plochy, ktoré chceme využívať nielen na bezpečnú prepravu ale aj ako mobilné dopravné ihrisko.

 V doterajšom období sme sa zamerali na zabezpečenie tried dostatočným množstvom drevených alebo kvalitných plastových hračiek, didaktických pomôcok, telovýchovného náradia a náčinia, detských hudobných nástrojov, rytmiky ale aj nástrojov ako klavír, syntetizátor, techniky ako televízor, video prehrávač, DVD prehrávač, CD prehrávač do všetkých tried, výtvarného materiálu, aby každodenné prostredie detí bolo čo najpodnetnejšie . Prostredie neustále obohacujú a dopĺňajú aj učiteľky s deťmi i rodičmi úžitkovým, prírodným materiálom, alebo vlastnými výtvormi, podľa tematického celku o ktorom sa v danej triede deti práve rozprávajú. Rozmiestnenie nábytku je podľa veku detí, každá trieda je upravená tak, aby v nej bol priestor na relaxačné a pohybové cvičenie, na spoločnú činnosť, ranné stretnutia, ale sú v nej vytvorené viaceré tzv. centrá aktivít pre malé skupinky detí. Deti sa denne rozhodujú pre činnosť v niektorých centrách a zapájajú sa so rôznorodých aktivít.

 Podarilo sa nám v školskej knižnici obnoviť ponuku kníh o množstvo zaujímavých publikácií, od encyklopedických kníh cez rozprávky po prózu. V prostredí knižnice chceme vytvoriť príjemné miesto na zaujímavé čítanie, intímne rozhovory s príležitosťou rozvíjania fantázie a obrazotvornosti, ktoré by sa dalo využívať aj na organizovanie malých besied, individuálnu prácu logopéda a psychológa s deťmi.

 Keďže chceme deti pripravovať zo života a na život, k životu v 21. storočí patrí aj výpočtová technika. Práve do tejto oblasti potrebujeme investovať najväčšie prostriedky a postupne do všetkých tried zaviesť možnosť pracovať, naučiť sa základy ovládania počítača. Súčasne je nutné pokračovať aj v rekonštrukcii budov ako je kompletná výmena okien a podláh. Tiež detské hračky a didaktický materiál je potreba obnovovať neustále. Zavedením „školského zákona“ č. 245/2008 do platnosti (§28 ods.10 o počte detí v triedach) máme možnosť prijímať menší počet detí na predprimárne vzdelávanie a preto narástol počet odmietnutých žiadostí o prijatie. Riešením tohto stavu je prístavba jednej triedy s príslušenstvom a jedálne v najbližšej budúcnosti.

 ***3.6 Podmienky na zabezpečenie bezpečnosti a ochrany zdravia***

 ***pri výchove a vzdelávaní***

 Organizácia zabezpečenia bezpečnosti a ochrany zdravia počas celého dňa je vypracovaná v Školskom a Prevádzkovom poriadku Materskej školy, ktorý je k nahliadnutiu v každej šatni pri triedach. Je vypracovaný podľa príslušnej legislatívy a bezpečnostných predpisov. Riadia sa ním všetci zamestnanci materskej školy, jej rodičia i deti.

1. **Autoevalvácia**

 Systém sebahodnotenia školy bol prerokovaný Pedagogickou radou i Metodickým združením. Cieľom je, aby kritériá hodnotenia boli v súlade s cieľmi ŠkVP a zákonom 245/2008 Z.z. o výchove a vzdelávaní (školský zákon) a o zmene a doplnení niektorých zákonov a Vyhláškou MŠ SR č.9/2006 Z. z. o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení.

Správu zo zistení úrovne školy, o výchove a vzdelávaní vypracúva v zmysle platnej legislatívy riaditeľka školy 1 x ročne, prerokúva ju pedagogická rada, rada školy a zriaďovateľ.

Správu o výchovno-vzdelávacích výsledkoch v jednotlivých triedach vyhotovujú triedne učiteľky 2 x ročne podľa osnovy navrhnutej pedagogickou radou.

Hodnotenie nechápeme ako cieľ, ale ako prostriedok k hľadaniu optimálnych ciest výchovy a vzdelávania detí. Na základe výsledkov sa rozhodneme čo budeme meniť.

***4.1 Kontinuálne vzdelávanie pedagogických zamestnancov***

Požiadavky na kontinuálne vzdelávanie pedagogických a odborných zamestnancov

 Vzdelávanie pedagogických a odborných zamestnancov je naplánované a prebieha v súlade so zákonom MŠ SR č. 317/2009 Z.z. o pedagogických zamestnancoch a odborných zamestnancoch a o zmene a doplnení niektorých zákonov a vyhlášky MŠ SR č.390/2011 Z. Z.

Problematika kontinuálneho vzdelávania pedagogických a odborných zamestnancov je podrobne rozpracovaná v Ročnom pláne ďalšieho vzdelávania pedagogických zamestnancov.

|  |
| --- |
| **Ciele** *autoevalvácie vychádzajú z koncepčného zámeru školy, ŠkVP a plánu práce školy, na úrovni triedy a jednotlivcov ich formulujú samotné učiteľky.* |
|  | **Oblasti hodnotenia** | **kritériá** | **prostriedky** | **čas** | **Zodp** |
| **Úroveň školy** | ***Riadenie školy*** | *Reálnosť a funkčnosť cieľov koncepčného zámeru a ich plnenie**Plnenie ŠkVP a Plánu práce školy**Pedagogické riadenie**Kontrolný a informačný systém školy**Pedagogická dokumentácia**Dodržiavanie právnych predpisov* | písomné spracova-nie dokumentá-cie | 1 x r | riaditeľka |
| ***Produktivita učiteliek*** | *Angažovanosť v procese odborného rastu**Angažovanosť v školských a mimoškolských činnostiach* | školenia, pozorova-nia, | 1 x r |  r, z |
| ***Výchovnovzdelávací proces a výsledky školy*** | *Kvalita výchova a vzdelávania z hľadiska učiteľky**Kvalita výchovy a vzdelávania z hľadiska učenia sa detí**Rozvoj osobnosti detí**Preventívne a multidisciplinárne aktivity**Významné aktivity školy* | hospitácie,dotazníky, analýza, rozhovory, | Viď. plán práce školy | riaditeľka, zástupkyňa |
| ***Edukačné prostredie***  | *Personálne**Priestorové**Materiálno-technické**Psychohygienické, klíma školy* | pozorova-nia, správy | 1 x r | r, z |
| **Úroveň triedy** | ***Hodnotenie ŠkVP*** | *Súlad cieľov ŠkVP so ŠVP, realizácia ŠkVP* | analýza, diskusia, | 1 x r | r, u |
| ***Hodnotenie obsahových celkov*** | *Tematicky vhodné zostavenie obsahových celkov, realizácia cieľov**Realizovateľnosť cieľov**Možnosť využitia metód zážitkového a situačného učenia**Efektivita, doplnenie* | analýza, záznamy |  2 x r | Riad.,učiteľky |
| ***Hodnotenie výchovnovzdelávacieho procesu a výsledkov*** | *Vhodne formulované výchovno-vzdelávacie ciele**Dosiahnuté kompetencie, vzdelávacie pokroky detí**Dodržiavanie pedagogických zásad**Využívanie zážitkového učenia a aktivizujúcich metód**Prevažujúca aktivita, komunikatívnosť a tvorivosť detí**Každodenná integrácia vzdelávacích oblastí* | analýza, hodnotiaca správa, rozhovory | Mesačne, 2x r | Riaditeľka, učiteľka |
| ***Hodnotenie podmienok vzdelávania*** | *Priateľská, ústretová atmosféra v triede**Dostatok prejavov porozumenia učiteliek k deťom**Zohľadňovanie individuálnych potrieb jednotlivých detí* | Pozorova-nia,hospitácie, sebareflexia |  2xr | Učiteľka,riaditeľka |
| ***Spokojnosť rodičov*** | *Spokojnosť rodičov s výsledkami vzdelávania svojich detí**Komunikácia so všetkými rodičmi**Prijatie a realizácia dotazov, postrehov zo strany rodičov**Bohatosť programu spolupráce s rodičmi* | dotazník | 1 x ročne  |
| **Úroveň jednotlivcov** | ***Hodnotenie jednotlivých detí*** | *Individuálne hodnotíme oblasti:**-sebaobslužné a pracovné návyky**-telesný vývin:- hrubá motorika* *-jemná motorika**- správanie sa dieťaťa v hre a v iných aktivitách**-vnímane**-pozornosť* *-pamäť**-komunikačné zručnosti**-výtvarný prejav* | Vstupná diagnostikadiagnostikapozorovania, portfóliáSebahodnotenie detí – ciele určuje učiteľka | Sebahodnotenie detí – denne, portfólia - priebežne, diagnostiky - 2 x ročne | deti, učiteľka |
| ***Hodnotenie zamestnancov*** | *Viď tabuľku kompetencií samostatného pedagogického zamestananca*  | Rozhovory,hodnotiaci záznam, | 1 x r | r, z, u |
| ***Sebahodnotenie učiteliek*** | *Pedagogický štýl**Každodenná pripravenosť na**prácu**Chápanie cieľov a súladu so ŠkVP**Tvorivosť a improvizácia**Spolupráca a tolerancia*  | Sebahodnotenie |  Mesačne, 2x ročne | učiteľka |

 Pri hodnotení, ale i sebahodnotení pedagogického zamestnanca sa riadime profesijným štandardom - samostatný učiteľ predprimárneho vzdelávania a kompetenciami, ktoré by mal mať vytvorené:

|  |  |  |  |
| --- | --- | --- | --- |
|  | **kompetencia** | **Špecifické spôsobilosti** | **Indikátory , nástroje** |
| **1.Učiteľ - dieťa** | **1.1** identifikovať vývinové a individuálne charakteristiky dieťaťa | **1.1.1** poznať zákonitosti psychického a fyzického vývinu dieťaťa predškolského veku**1.1.2** vedieť diagnostikovať individuálne špecifiká dieťaťa predškolského veku**1.1.3** akceptovať individualitu každého dieťaťa predškolského veku | **I:** pedagogická diagnostika dieťaťa predškolského veku zameraná na psychický a fyzický vývin dieťaťa a jeho individuálne špecifiká**N:** diagnostické hárky, záznamy, portfóliá detí |
| **1.2** identifikovať psychologické a sociálne faktory jeho učenia sa | **1.2.1** poznať problematiku o procesoch poznávania detí predškolského veku a vedieť identifikovať individuálne edukačné potreby detí**1.2.2** akceptovať rozmanité spôsoby učenia sa detí v závislosti od psychických a sociálnych podmienok | **I:** pedagogická diagnostika poznávacích procesov dieťaťa predškolského veku**N:** diagnostické záznamy o spôsoboch poznávania detí, portfóliá detí |
| **1.3** identifikovať sociokultúrny kontext rozvoja dieťaťa | **1.3.1** poznať odlišnosti kultúr v multikultúrnom prostredí **1.3.2** vedieť zisťovať sociálne charakteristiky detí z rôzneho sociokultúrneho prostredia | **I:** rodinná anamnéza pre potreby edukačného procesu **I:** diagnostika rodinného prostredia dieťaťa**N:** osobný spis, dotazníky pre rodičov, ankety, záznamy z rozhovorov s rodičmi a produkty detí |
| 1. **Učiteľ -Edukačný proces**
 | 1. **RIADENIE EDUKAČNÉHO PROCESU**
 |
| **2.1** ovládať obsah predprimárnej edukácie | **2.1.1** poznať platné dokumenty, kurikulá predprimárnej edukácie**2.1.2** vedieť vybrať obsah v súlade s požadovanými a očakávanými edukačnými cieľmi | **I:** projektovanie učebných osnov v súlade s pedagogickými dokumentmi**N:** písomné spracovanie učebných osnov |
| **2.2** schopnosť plánovať a projektovať výchovno-vzdelávaciu činnosť  | **2.2.1** poznať problematiku plánovania a projektovania edukačných procesov vzhľadom na vekové osobitosti**2.2.2** vedieť plánovať a projektovať edukačný proces v kontexte zo štátnym a školským vzdelávacím programom pre predprimárne vzdelávanie a individuálnymi potrebami detí**2.2.3** realizovať a flexibilne prispôsobiť plán a projekt edukačného procesu v reálnej praxi materskej školy | **I:** plán - projekt výchovno-vzdelávacích činností**I:** príprava na výchovno - vzdelávaciu činnosť**N:** projekt edukačnej činnosti, denná písomná príprava výchovno-vzdelávacích činností, IVP podľa potreby |
| **2.3** schopnosť stanoviť edukačné ciele orientované na dieťa | **2.3.1** poznať cieľové požiadavky predprimárneho vzdelávania a kritériá na tvorbu edukačných cieľov**2.3.2** rozumieť významu orientácie cieľa na dieťa a konkretizácie cieľa na dosiahnuté poznatky, zručnosti a postoje dieťaťa**2.3.3** vedieť vymedziť edukačné ciele orientované na dieťa a formulovať ich v podobe edukačných požiadaviek  | **I:** formulácia edukačného cieľa orientovaného na dieťa**I:** kritériá splnenie cieľa**N:** písomne formulovaný edukačný cieľ a kritériá jeho dosiahnutia deťmi |
| **2.4** schopnosť psychodidaktickej analýzy obsahu edukácie | **2.4.1** ovládať zákonitosti psycho-didaktickej analýzy obsahu edukácie dieťaťa predškolského veku**2.4.2** vedieť uskutočniť didaktickú analýzu obsahu edukácie – poznatky, spôsobilosti, hodnoty, postoje**2.4.3** vedieť vybrať obsah edukácie v kontexte s edukačnými cieľmi a individuálnymi potrebami detí**2.4.4** vedieť navrhnúť úlohy a činnosti pre deti vedúce k dosiahnutiu edukačných cieľov | **I:** konkrétne úloha, činnosti a učebné požiadavky pre deti**N:** triedna kniha, konkrétne úlohy, pracovné listy |
| **2.5** schopnosť výberu a realizácie vyučovacích metód | **2.5.1** poznať metódy a formy podporujúce aktívne učenie sa dieťaťa predškolského veku**2.5.2** vedieť vybrať metódy a formy vzhľadom na edukačné ciele a individuálne edukačné potreby detí**2.5.3** vedieť tieto metódy a formy používať | **I:** stratégia edukačného procesu **N:** pozorovanie a analýza použitých metód a foriem  |
| **2.6** schopnosť hodnotiť priebeh a výsledky edukácie dieťaťa | **2.6.1** poznať spôsoby hodnotenia dieťaťa predškolského veku a ich psychodidaktické aspekty**2.6.2** vedieť stanoviť kritériá hodnotenia dieťaťa predškolského veku**2.6.3** vedieť používať prostriedky hodnotenia vzhľadom na vývinové a individuálne charakteristiky detí**2.6.4** vedieť výsledky hodnotenia využiť v projektovaní ďalšieho edukačného procesu | **I:** učiteľov spôsob motivácie a formatívneho hodnotenia dieťaťa v edukačnom procese**N:** pozorovanie a analýzy motivačných intervencií učiteľa v súlade s pedagogickou diagnostikou |
| 1. **VYTVÁRANIE PODMIENOK EDUKÁCIE**
 |
| **2.7** schopnosť vytvárať pozitívnu klímu triedy | **2.7.1** vedieť efektívne komunikovať s deťmi, vytvárať pozitívnu klímu v triede a prostredie podnecujúce rozvoj osobnosti dieťaťa v súlade z hodnotovým systémom materskej školy**2.7.2**vedieť efektívne komunikovať s najbližším sociálnym prostredím (rodičia, zamestnanci MŠ a odborníci a i. ) | **I:** formulovanie pravidiel života v triede spôsob ich zavádzania a uplatňovania**N:** pozorovanie a analýza života a klímy v triede, plán spolupráce s rodičmi |
| **2.8** schopnosť vytvárať a využívať materiálne a technologické zázemie edukačného procesu | **2.8.1** poznať materiálne a technologické podmienky MŠ**2.8.2** vedieť vybrať, tvoriť a používať vhodné didaktické prostriedky podporujúce edukačný proces dieťaťa predškolského veku | **I:** adekvátnosť didaktických prostriedkov v edukačnom procese**N:** pozorovanie a analýzy používania didaktických prostriedkov vrátane IKT |
| 1. **OVPLYVŇOVANIE OSOBNOSTNÉHO ROZVOJE DETÍ**
 |
| **2.9** schopnosť ovplyvňovať personálny rozvoj dieťaťa | **2.9.1** poznať, vedieť vybrať a použiť metódy, stratégie podľa individuálnych potrieb dieťaťa v spolupráci s rodinou, rešpektovať a oceňovať personálne spôsobilosti dieťaťa | **I:**súbor aktivít zameraných na personálny rozvoj detí**N:** pozorovanie vedenia detí v súlade s pedagogickou diagnostikou |
|  | **2.10** schopnosť rozvíjať sociálne zručnosti a postoje dieťaťa | **2.10.1** poznať metódy a stratégie sociálneho rozvoja detí predškolského veku**2.10.2** vedieť vybrať a použiť metódy a stratégie sociálneho rozvoja podľa individuálnych potrieb detí s rešpektovaním a oceňovaním ich sociálnej spôsobilosti a zručnosti  | I**:** súbor aktivít zameraných na sociálny rozvoj detí **N:** pozorovanie vedenia detí v súlade s pedagogickou diagnostikou |
| **2.11** schopnosť prevencie a nápravy sociáno-patologických javov a porúch správania sa dieťaťa | **2.11.1** vedieť rozpoznať sociálno-patologické prejavy správania sa detí predškolského veku, poznať riziká sociálno-patologických javov a vedieť spolupracovať s odborníkmi (špeciálny pedagóg, psychológ a i.) v oblasti sociálno- patologických javov | **I:** súbor aktivít zameraných na prevenciu sociálno – patologických javov**N:** pozorovanie a práca s deťmi v spolupráci s odborníkom |
| **3. sebarozvoj učiteľa** | **3.1** schopnosť profesionálneho rastu a sebarozvoj | **3.1.1** poznať vývojové trendy v oblasti výchovy a vzdelávania **3.1.2** vedieť reflektovať, diagnostikovať a hodnotiť vlastnú pedagogickú činnosť v spolupráci s členmi metodického združenia a ostatnými pedagogickými zamestnancami**3.1.3** vedieť si stanoviť ciele vlastného profesijného rozvoja | **I:** spätná väzba od rodičov a pedagogických zamestnancov**I:** autodiagnostika učiteľa**I:** tvorba plánu profesijného sebarozvojaN: pedagogický denník, ankety od rodičov, autodiagnostické a reflexívne záznamy, plán profesijného sebarozvoja učiteľa |
| **3.2** schopnosť identifikovať sa s profesijnou rolou a školou | **3.2.1** poznať víziu, poslanie a ciele materskej školy, vystupovať v zhode s nimi a podieľať sa na zvyšovaní jej úrovne | **I.** pozitívna prezentácia triedy a materskej školy**N:** videozáznam, fotodokumentácia, prezentácia na verejnosti |